Usmonli imperiyasining aholisi. Usmonli imperiyasining demografiyasi — aholi zichligi, etnik kelib chiqishi, taʼlim darajasi, diniy mansubligi va aholining boshqa jihatlarini oʻz ichiga oladi. Lucy Mary Jane Garnett 1904-yilda nashr etilgan "Turkish Life in Town and Country" kitobida „Dunyodagi hech bir davlat aholisi Usmolidagi kabi turli xil emas“ deb taʼkidlagan. Aholini roʻyxatga olish. Usmonli imperiyasi tarixining aksariyat qismi uchun demografik maʼlumotlar unchalik aniq emas. Birinchi rasmiy aholini roʻyxatga olish vaqtiga qadar (1881-1893) demografik maʼlumotlar soliqqa tortiluvchi aholining nisbatan taxmin qilib olingan. Ushbu maʼlumotlar ish haqi va narxlar haqidagi maʼlumotlar orqali ishlab chiqilgan. Usmonli imperiyasidagi uy xoʻjaliklarining yer egalari soni uchun yana bir manbadan foydalanilgan – har bir xonadonda 5 kishi yashaydi deb taxmin qilingan. 1831-yilgi Usmonlida aholini roʻyxatga olish.. Butun qishloqlar hisobsiz qolgan. Soliq solinadigan aholi, yaʼni 15 yoshdan oshgan sogʻlom erkaklar sanab oʻtilgan xolos. 1881-1893-yillardagi aholini roʻyxatga olish. Birinchi rasmiy aholini roʻyxatga olish (1881-1893) 10 yil davom etgan. 1893-yilda natijalar taqdim etilgan. Ushbu aholini roʻyxatga olish soliqqa tortish yoki harbiy maqsadlarda emas, balki demografik maʼlumotlarni olish uchun amalga oshirilgan birinchi zamonaviy, umumiy va standartlashtirilgan aholini roʻyxatga olish ishi boʻlgan. Aholi etnik-diniy va gender xususiyatlarga boʻlingan. Erkak va ayollarning soni, etnik-diniy toifalar alohida ajratib hisoblangan, bular: musulmonlar, yunonlar (jumladan, makedoniyaliklar, Kichik Osiyo yunonlari, Pontik yunonlar va Kavkaz yunonlari, Konstantinopol yunon-pravoslav patriarxiyasiga qarashli barcha pravoslav nasroniylar), armanlar, makedonlar (etnik guruh), slavyanlar, bolgarlar, katoliklar, yahudiylar, protestantlar, lotinlar, suriyaklar va loʻlilar